《次韵郑维心贻卢叔才一首》
宋代·刘一止

朝行转木末，暮返循水涯。生长山水间，途穷自知归。

万绪更扰扰，众目何睽睽。有若脱■牛，邂逅得此时。

坐念卢夫子，与世真背驰。读书如董生，三载圃不窥。

清诗见真情，观者岂得疵。春风入闾巷，烂熳百草菲。

摩腹忽起行，菜茹伤蕨薇。平生经纶学，无术取世资。

贫交可相觅，叩门两无疑。富贵不汝求，吾至君勿挥。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。